وەک ناڕەزایی دووکانەکانی هووسبی دادەخرێن
ئەمڕۆ دووکاندارەکانی سەنتەری هووسبی لە شاری ستۆکهۆڵم بڕیاریاندا وەک نیشاندانی ناڕەزایی بەهۆی نائارامی و نەبوونی ئاسایش لەو سەنتەرەدا دووکانەکانیان دابخەن.
لە کاتژمێر ١٣:٠٠ پاش نیوەڕۆی ئەمڕۆوە بڕیارە زۆربەی هەرە زۆری دووکانەکانی سەنتەری هووسبی لە باکووری ڕۆژئاوی ستۆکهۆڵم هەتاوەکو ئەم شەو دابخرێن.
ئەمەش نیشاندانی ناڕەزایی خاوەنکار و دووکاندارەکانەی ئەو سەنتەرەیە و ڕایانگەیاندووە کە ئاسایشی ئەو بەشەی شار زۆر خراپە. سەلام کوردە، یەکێکە لە دووکاندارەکانی سەنتەری هووسبی. کوردە بڕیاریداوە دووکانەکەی داخراوە و دەڵێ.
ئێمە بڕیارمانداوە بەهۆی نەبوونی پۆلیس و پاراستنی ئەم ناوچەیە وەک ناڕەزایی دووکانەکانمان دابخەین. بۆ بمونە دووکانەکەی خۆم چەند جار دزیلێکراوە.
پۆلیسی ستۆکهۆڵم ڕایگەیاندووە کە ئەوان بوونیان لەوێ هەیە، بەڵام زیاتر بایەخ بەو ڕووداوە گەورەکان دەدەن. جێگەی باسە تیشکیان خستۆتە سەر ئەوەش کە ئاگادارن لەڕوشی سەنتەری هووسبی، بەتایبەت تاڵانکردنی دووکانەکان و سووتاندانی ئۆتۆمبیل لەو گەڕەکەدا. وەک چارسەریش ئاماژە بەوە دەکەن کە لە داهاتوودا هەوڵ دەدەن زیاتر بوونیان لەو گەڕەکەدا هەبێ و ئەو کەسانەی سەرقاڵی تاوانکارین دەسگیریان بکە. هەروەها بەرەنگاری مامەڵەکردن و بازرگانیکردن بەماددە هۆشبەرەکان ببنەوە کە لەلایەن گرووپە تاوانکارەکانەوە ئەنجام دەدرێ و بووە بە یەكێک لەسەرچاوەی نەهێشتنی ئارامی لە هووسبی.